स्मिथ ने कहा, 'यह निराशाजनक है.मैंने सच में अपनी गलती को स्वीकार किया है और ऐसा पहली बार हुआ था. कोहली का बयान मेरी नजर में पूरी तरह से गलत है." गौरतलब है कि बेंगलुरू टेस्ट में ऑस्ट्रेलिया की दूसरी पारी के दौरान उमेश यादव की गेंद पर स्मिथ को LBW दिए जाने के बाद कोहली और स्मिथ के बीच विवाद की स्थिति पैदा हो गई थी. इस मुद्दे पर कोहली ने ऑस्ट्रेलिया पर सीमा लांघने के आरोप लगाए थे. अपनी इस टिप्पणी पर डटे रहते हुए भारतीय कप्तान ने कहा, "मैंने जो भी कहा है, उस पर मुझे कोई खेद नहीं है. हालांकि, यह भी जरूरी है कि इन सब चीजों को पीछे छोड़ कर आगे बढ़ा जाए. यहीं खेल के हित में होगा. हमारे पास दो टेस्ट मैच और भी हैं और हमें उस पर ध्यान देना चाहिए."